CELEX: 62021TN0100
Language: sk
Date: 2021-02-16 00:00:00
Title: Vec T-100/21: Žaloba podaná 16. februára 2021 – Sánchez-Gavito León/Rada a Komisia

10.5.2021   
            
            
               SK
            
            
               Úradný vestník Európskej únie
            
            
               C 182/57
            
         
      Žaloba podaná 16. februára 2021 – Sánchez-Gavito León/Rada a Komisia
      (Vec T-100/21)
      (2021/C 182/77)
      Jazyk konania: angličtina
      
         Účastníci konania
      
      
         Žalobkyňa: Maria del Carmen Sánchez-Gavito León (Reston, Virgínia, Spojené štáty) (v zastúpení: M. Veissiere, lawyer)
      
         Žalované: Rada Európskej únie, Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  rozhodol, že nekonanie žalovaných je protiprávne,
               
            
                  —
               
               
                  uložil Európskej únii, ktorú zastupujú žalované, ako členovi Medzinárodného poradného výboru pre bavlnu (CCIC), povinnosť prijať opatrenia voči výkonnému riaditeľovi CCIC za nečinnosť,
               
            
                  —
               
               
                  nariadil okamžité pozastavenie finančných príspevkov Európskej únie pre CCIC do doby, kým nebudú dodržiavané ľudské práva chránené Zmluvami Únie,
               
            
                  —
               
               
                  uložil Európskej únii, ktorú zastupujú Komisia a Rada, povinnosť zaplatiť žalobkyni ako náhradu nemajetkovej ujmy sumu vo výške 300 000 eur,
               
            
                  —
               
               
                  uložil Európskej únii, ktorú zastupujú Komisia a Rada, povinnosť zaplatiť žalobkyni, ako náhradu za stratu zamestnania a pracovných príležitostí, a ako náhradu za ujmu na jej kariérnom postupe, sumu vo výške 103 542,92 amerických dolárov (podľa aktuálneho výmenného kurzu v eurách), rovnajúcu sa jej platu za rok a pol vypočítaného podľa posledného platového ohodnotenia zo strany CCIC (69 055,28 amerických dolárov),
               
            
                  —
               
               
                  uložil Európskej únii, ktorú zastupujú Komisia a Rada, povinnosť zaplatiť žalobkyni, ako náhradu majetkovej ujmy, sumu vo výške 19 368,13 amerických dolárov (podľa aktuálneho výmenného kurzu v eurách), spolu s ročnými úrokmi podľa aktuálnej zákonnej sadzby (od júna 2019),
               
            
                  —
               
               
                  uložil Európskej únii povinnosť nahradiť trovy konania, vrátanie najmä trov zastúpenia v súlade s vyúčtovaním advokáta.
               
            
         Dôvody a hlavné tvrdenia
      
      Na podporu svojej žaloby uvádza žalobkyňa tri žalobné dôvody.
      
                  1.
               
               
                  Prvý žalobný dôvod je založený na nečinnosti Komisie a Rady, ktorá viedla k vzniku nemajetkovej a majetkovej ujmy na strane žalobkyne, ktorej bol odopretý prístup k spravodlivosti, a predstavuje porušenie jej práva na dôstojnosť a na bezpečné pracovné podmienky.
               
            
                  2.
               
               
                  Druhý žalobný dôvod je založený na povinnosti žalovaných konať v súlade so Zmluvami, najmä s článkom 207 ZFEÚ, na základe ktorého je Európska únia členom CCIC a ktorý stanovuje, že spoločná obchodná politika sa uskutočňuje v rámci zásad a cieľov vonkajšej činnosti Únie. Komisii vzniká podľa článkov 314 a 317 ZFEÚ povinnosť a je povinná rešpektovať záujmy, hodnoty a zásady [Únie] v súlade s článkom 3 ZEÚ a Chartou.
               
            
                  3.
               
               
                  Tretí žalobný dôvod je založený porušení základných práv žalobkyne, akými sú právo na prístup k spravodlivosti a právo na bezpečné pracovné podmienky, z dôvodu nečinnosti Komisie a Rady.